b'\n_START_ARTICLE_\nVladimir Ivanovi\xc4\x8d Kablukov\n_START_SECTION_\n\xc5\xbdivljenje\n_START_PARAGRAPH_\n22. novembra 1791 je kot pod\xc4\x8dastnik vstopil v Preobra\xc5\xbeenski polk; v zastavnika je bil povi\xc5\xa1an 11. decembra 1798 in 5. novembra 1802 je bil kot poro\xc4\x8dnik preme\xc5\xa1\xc4\x8den v Konjeni\xc5\xa1ki gardni polk. _NEWLINE_Med bitko pri Austerlitzu je bil trikrat ranjen s sabljo in dvakrat z bajonetom. S Francozi se je ponovno bojeval leta 1807. 6. septembra 1810 je bil povi\xc5\xa1an v polkovnika. _NEWLINE_Za zasluge med patriotsko vojno in poznej\xc5\xa1imi tujimi kampanjami je bil 10. maja 1814 povi\xc5\xa1an v generalmajorja. Po vojni je poveljeval brigadi v 1. kirasirski diviziji. _NEWLINE_17. julija 1821 je postal poveljnik Leib kirasirskega polka in 22. avgusta 1826 je bil povi\xc5\xa1an v generalporo\xc4\x8dnika. Za poveljnika 4. huzarske divizije je bil imenovan 3. februarja 1828. Z divizijo se je udele\xc5\xbeil zatrtja poljske vstaje leta 1831. 2. aprila 1833 je bil imenovan za poveljnik 4. lahke konjeni\xc5\xa1ke divizije. _NEWLINE_7. januarja 1834 je bil imenovan za senatorja. 10. oktobra 1843 je bil preme\xc5\xa1\xc4\x8den v civilno upravo z nazivom pravega tajnega svetovalca.'